अधिवेशन 2 3 को सिरोही में
बारां | राजस्थानशिक्षा सेवा परिषद (रेसा) जिला बारां की बैठक राजकीय माध्यमिक स्कूल भीमगंज वार्ड में प्रांतीय प्रतिनिधि प्रमोद शर्मा के आतिथ्य जिलाध्यक्ष सरोज दीक्षित की अध्यक्षता में हुई। मंत्री प्रहलाद राठौर ने बताया कि इसमें राजस्थान शिक्षा सेवा परिषद के प्रांतीय अधिवेशन, जो 2 3 जनवरी को स्वरूपगंज जिला सिरोही में होगा। इसमें अधिक से अधिक संख्या में जिले के शिक्षाधिकारियों के भाग लेने पर चर्चा की। कोषाध्यक्ष राजेंद्र नामा ने बताया कि बैठक के दौरान सदस्यता अभियान एवं कार्यकारिणी विस्तार पर चर्चा की। जिला उपाध्यक्ष सुरेशचंद्र शर्मा, महिला उपाध्यक्ष अर्चना मीणा, जिला संयुक्त मंत्री शिवराज सिंह, जिला संगठन मंत्री राजेंद्र सिंह एवं प्रदीप शर्मा ने आह्वान किया कि जिले के अधिक से अधिक शिक्षाधिकारी प्रांतीय अधिवेशन में भाग लेकर अधिवेशन को सफल बनाने में सहयोग प्रदान करें।
hin_Deva hin_Deva